L 310/34 Den Europæiske Unions Tidende 9.11.2012 KOMMISSIONENS FORORDNING (EU) Nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (?), særlig artikel 5, stk. 5, og ud fra følgende betragtninger: (1) — Forordning (EF) nr. 1059/2003 udgør retsgrundlaget for den regionale nomenklatur i forbindelse med indsamling, udarbejdelse og formidling af harmoniseret regionalsta- tistik i Unionen. (2) > Når der foretages en ændring i NUTS-nomenklaturen, skal den berørte medlemsstat i henhold til artikel 5, stk. 5, i forordning (EF) nr. 1059/2003 til Kommissionen indberette tidsrækkerne for den nye regionale opdeling til afløsning for allerede indberettede data. Fortegnelsen over tidsrækkerne og deres længde bør udarbejdes af Kommis- sionen under hensyntagen til, hvorvidt det er muligt at levere dem. Disse tidsrækker fremlægges inden to år efter ændringen af NUTS-nomenklaturen. (3) > NUTS-nomenklaturen er ændret ved Kommissionens forordning (EU) nr. 31/2011 (?) med virkning fra den 1. januar 2012. (4) — Foranstaltningerne i denne forordning er i overensstem- melse med udtalelse fra Udvalget for det Europæiske Statistiske System — VEDTAGET DENNE FORORDNING: Artikel 1 Medlemsstaterne skal til Kommissionen indberette tidsrækkerne for den nye regionale opdeling i henhold til listen i bilaget. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. november 2012. () EUT L 154 af 21.6.2003, s. 1. På Kommissionens vegne José Manuel BARROSO Formand (?) EUT L 13 af 18.1.2011, s. 3.